Upravni odjel za proračun i financije

Assessorato al bilancio e le finanze

Povjerenstvo za provedbu natječaja

Pula-Pola, Flanatička – Via Flanatica 29, p.p. 198

KLASA/CLASSE: 112-02/24-01/12

URBROJ/N.PROT: 2163-07-02/2-25-37

Pula-Pola, 15. siječanj 2025.

**OBAVIJEST I UPUTE KANDIDATIMA** prijavljenim na Javni natječaj za prijam u službu na radno mjesto: REFERENT/ICA ZA MATERIJALNO KNJIGOVODSTVO I LIKVIDATURU u Upravnom odjelu za proračun i financije, Odsjeku za računovodstvo – 2 izvršitelj/ica, na neodređeno vrijeme sa punim radnim vremenom, uz obvezni probni rad u trajanju od 3 mjeseca

objavljen u „Narodnim novinama“ br. 140/24 i na mrežnim stranicama Hrvatskog zavoda za zapošljavanje i Istarske županije dana 06. prosinca 2024. godine

**OPIS POSLOVA**

**Osnovni podaci o radnom mjestu:**

Kategorija: III.

Potkategorija radnog mjesta: Referent

Razina potkategorije: -

Klasifikacijski rang: 11

**Opis poslova radnog mjesta:**

* likvidacija računa za  rashode i izdatke Proračuna,
* likvidacija deviznih računa, vođenje nadzorne knjige deviznog plaćanja te priprema doznake u inozemstvo,
* spremanje naloga za plaćanje putem Internet bankarstva,
* rješavanje izvoda otvorenih stavaka dobavljača,
* spremanje svakodnevnog izvoda sa žiro-računa,
* vrši formalnu kontrolu naloga za isplatu i druge knjigovodstvene isprave radi namjenskog izvršenja proračuna sukladno Odluci o izvršavanju proračuna,
* vodi materijalno knjigovodstvo za kapitalnu imovinu i kratkotrajni imovinu IŽ,
* vodi blagajničko poslovanje,
* surađuje u poslovima godišnjeg popisa imovine, potraživanja i obveza,
* obračun i isplata putnih naloga,
* vodi kontrolu između financijskog i materijalnog knjigovodstva te vrši usklađivanje podataka,
* arhivira dokumentaciju iz svog djelokruga rada,
* obavlja i ostale poslove po nalogu Voditelja Odsjeka,
* prati zakonske propise iz djelokruga svoga rada uz obvezu trajne edukacije radi usvajanja novih znanja i kvalitetnog izvršenja poslova i zadataka.

**PODACI O PLAĆI:**

Plaću Referenta/ice za materijalno knjigovodstvo i likvidaturu čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Člankom 8. Odluke o mjerilima za određivanje plaće župana i zamjenika župana, te službenika i namještenika u upravnim tijelima Istarske županije („Službene novine Istarske županije“, broj 10/10, 8/14, 11/15, 26/19, 29/21, 37/22) utvrđen je koeficijent složenosti poslova referenta 1,70.

Odredbom članka 2. Aneksa br. 9. Kolektivnog ugovora za zaposlene u jedinicama lokalne samouprave i upravnim odjelima Istarske županije KLASA: 110-01/16-01/02, URBROJ: 2163- 02/6-24-39 od 01. kolovoza 2024. g. utvrđena je osnovica za obračun plaće službenika i namještenika u upravnim tijelima Istarske županije koja iznosi 770,00 eura bruto.

**TESTIRANJE KANDIDATA:**

Testiranje kandidata sastoji se od:

* provjere znanja i sposobnosti bitnih za obavljanje poslova radnog mjesta na koje se službenik/ca prima – pismeni test
* praktičnog rada
* intervjua s Povjerenstvom za provedbu natječaja

Prethodnoj provjeri znanja i sposobnosti mogu pristupiti samo kandidati koji su podnijeli urednu i pravodobnu prijavu te koji ispunjavaju formalne uvjete natječaja.

Poziv za prethodnu provjeru znanja i sposobnosti smatra se zaprimljenim danom objave ove Obavijesti na mrežnim stranicama Istarske županije [www.istra-istria.hr](http://www.istra-istria.hr), a kandidatima/kinjama koji ispunjavaju uvjete i čije su prijave utvrđene pravodobnim i urednim poziv će se uputiti i putem elektroničke pošte koju su naveli u prijavi na natječaj.

Ukoliko kandidati/kinje ne pristupe prethodnoj provjeri znanja i sposobnosti smatrat će se da su povukli prijavu na natječaj.

**Pravila testiranja kandidata/kinja**

Po dolasku na testiranje od kandidata/kinja će biti zatraženo predočavanje odgovarajuće isprave radi utvrđivanja identiteta te potpisivanje suglasnosti za obradu osobnih podataka i suglasnosti za dostavu pismena elektroničkim putem. Kandidati/kinje koji ne mogu dokazati identitet ne mogu pristupiti testiranju.

Nakon utvrđivanja identiteta kandidata/kinja, istima će biti podijeljena pitanja za provjeru znanja putem pismenog testiranja (ukupno 10 pitanja – ukupno 10 bodova), praktičnog rada maksimalno 10 bodova. Maksimalno ostvariv broj bodova na testiranju i provjeri praktičnog rada je 20.

Na pisanoj provjeri nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima, niti na bilo koji drugi način remetiti koncentraciju kandidata, a mobitel je potrebno isključiti.

Pismena provjera traje najduže 90 minuta.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju.

Kandidati koji su ostvarili potreban broj bodova na testiranju pristupaju razgovoru s Povjerenstvom za provedbu natječaja (intervju).

Povjerenstvo za provedbu natječaja putem intervjua s kandidatima utvrđuje interese, profesionalne ciljeve i motivaciju za rad u Istarskoj županiji, unutar Upravnog odjela za proračun i financije. Rezultati intervjua boduju se na isti način kao i testiranje (ukupno 10 pitanja – ukupno 10 bodova).

Nakon provedenog intervjua maksimalno ostvariv sveukupni broj bodova je 30.

Nakon provedbe testiranja i intervjua Povjerenstvo za provedbu natječaja utvrđuje rang listu kandidata prema ukupnom broju ostvarenih bodova na testiranju i intervjuu.

Povjerenstvo dostavlja pročelniku Upravnog odjela za proračun i financije izvješće o provedenom postupku i rang listu kandidata, koje potpisuju svi članovi Povjerenstva.

Svi kandidati prijavljeni na natječaj imaju pravo uvida u dokumentaciju koja se odnosi na natječaj.

Pravni izvori za pripremanje kandidata za testiranje – provjeru znanja i sposobnosti:

1. Ustav Republike Hrvatske („Narodne novine“, broj 56/90, 135/97, 08/98, 113/00, 124/00, 238/01, 41/01, 55/01, 76/10, 85/10 i 5/14),
2. Zakon o proračunu („Narodne novine“, broj 144/21),
3. Pravilnik o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20)

Riječi i pojmovi koji imaju rodno značenje korišteni u obavijesti i uputama kandidatima odnose se jednako na muški i ženski rod, bez obzira jesu li korišteni u muškom ili ženskom rodu.

**Prethodna provjera znanja i sposobnosti kandidata (pismeno testiranje, provjera praktičnog rada i usmeni razgovor ) provest će se 22. siječnja 2025. godine s početkom u 09:30 sati na adresi Pula, Flanatička 29, I. kat, Sala za sastanke „Mijo Mirković – Mate Balota“.**

**Istarska županija**

**Upravni odjel za proračun i financije**

**Povjerenstvo za provedbu natječaja**